บลจ.ทหารไทยเฮกองบอนด์ทั่วโลกขายดี
บลจ.ทหารไทย พอใจยอดจองกองทุนเปิดทหารไทย Global Bond Fund ทะลุเป้าหมายกว่า700 ล้าน
14 ก.ค. 2553

บลจ.ทหารไทย พอใจยอดจองกองทุนเปิดทหารไทย Global Bond Fund ทะลุเป้าหมายกว่า700 ล้าน 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน ทหารไทย จำกัด เปิดเผยว่าตามที่บริษัทฯได้เปิดรับจองซื้อ กองทุนเปิดทหารไทย Global Bond Fund ในระหว่างวันที่ 6-13 ก.ค.ที่ผ่านมา นั้นพบว่ามีผู้สนใจลงทุนเป็นอย่างมากทำให้ยอดจองซื้อสูงถึง 699.70 ล้านบาท ซึ่งนับว่าสูงกว่าที่คาดการณ์ไว้อย่างมาก สำหรับผู้ที่พลาดโอกาสการลงทุนในช่วง IPO ดังกล่าว กองทุนเปิดทหารไทย Global Bond Fund จะทำการเปิดขายอีกครั้งตั้งแต่วันที่ 20 ก.ค.2553 เป็นต้นไป
นอกจากนั้นเพื่อตอบรับความต้องการของผู้แสวงหาทางเลือกในการลงทุนไปยังต่างประเทศ บริษัทฯยังได้เปิดขายกองทุนเพื่อลงทุนในพันธบัตรเกาหลีใต้เพิ่มอีก 2 รุ่น เพื่อรองรับความต้องการของผู้ลงทุน คือรุ่นที่ 94 อายุของกองทุนประมาณ 11 เดือน และรุ่นที่ 95 อายุกองทุนประมาณ 1 ปี 10 เดือน ให้ผลตอบแทนรวมจากการลงทุนภายหลังการหักค่าใช้จ่ายอยู่ที่ประมาณ 2.10% และ 2.65% ต่อปี ตามลำดับ กำหนดเปิดขายครั้งแรกระหว่างวันที่ 14-20 ก.ค.2553 นี้ ผู้สนใจสามารถลงทุนด้วยมูลค่าขั้นต่ำเพียง 2,000 บาท โดยผู้ลงทุนบุคคลธรรมดาไม่ต้องเสียภาษี
สำหรับกองทุนเปิดทหารไทยพันธบัตรเกาหลีใต้ทั้ง 2 รุ่น ที่ออกใหม่นี้ มีนโยบายลงทุนใน พันธบัตร ตั๋วเงินคลัง หรือพันธบัตรธนาคารแห่งชาติที่รัฐบาล       องค์กรหรือหน่วยงานรัฐบาลเกาหลีใต้ เป็นผู้ออกหรือค้ำประกัน ซึ่งมีความเชื่อถือระยะสั้นของตราสารหรือผู้ออกตราสารในระดับ A+/F1 จากสถาบัน FitchRatings โดยกองทุนเปิดทหารไทยพันธบัตรเกาหลีใต้รุ่นที่ 94 นั้น จะมีอายุของกองทุนประมาณ 11 เดือน มูลค่าของโครงการ 1,400 ล้านบาท ให้ผลตอบแทนจากการลงทุนหลังหักค่าใช้จ่ายประมาณ 2.10% ต่อปี และรุ่นที่ 95 อายุของกองทุนประมาณ 1 ปี 10 เดือน มูลค่าของโครงการ 1,400 ล้านบาท ให้ผลตอบแทนจากการลงทุนหลังหักค่าใช้จ่ายประมาณ 2.65% ต่อปี 
ทั้งสองกองได้มีการทำสัญญาปกป้องความเสี่ยงจากอัตราแลกเปลี่ยนเต็มจำนวน อนึ่ง สำหรับรุ่นที่ 95 ซึ่งมีอายุกองทุนเกิน 1 ปีนั้น บริษัทฯ จะดำเนินการรับซื้อคืนหน่วยลงทุนโดยอัตโนมัติให้แก่ผู้ถือหน่วยลงทุนไม่น้อยกว่า 2 ครั้ง ต่อปี ในอัตราประมาณ 2.65% ต่อปี ตามระยะเวลาที่กำหนด ซึ่งบริษัทฯ จะประกาศให้ทราบต่อไป
ผู้ที่สนใจลงทุนในกองทุนเปิดทหารไทย Global Bond Fund หรือกองทุนเปิดพันธบัตรรัฐบาลเกาหลีใต้ รุ่นที่ 94 และ 95 หรือสนใจการลงทุนในกองทุนรวมอื่นๆภายใต้การจัดการของบริษัทฯ สามารถสอบถามข้อมูลเพิ่มเติมได้ที่ ส่วนลูกค้าสัมพันธ์ บลจ.ทหารไทย โทร 1725 หรือผ่านช่องทางการขายของบริษัท ได้แก่ธนาคารทหารไทยทุกสาขาทั่วประเทศ ตัวแทนการสนับสนุนการขาย และบริการต่างๆของบริษัท อาทิ ทางอินเตอร์เนตผ่านเวปไซด์ www.tmbam.com ผ่านระบบ FundLink Online, ระบบโทรศัพท์อัตโนมัติ (FundLink IVR) หรือ FundLink